laion/Wikipedia-Exotic huggingface dataset:
ნათია თოდუა

ნათია თოდუა (დ. 12 მარტი, 1996) — ქართველი მომღერალი, რომელიც ცნობილი გახდა The Voice of Germany-ს მეშვიდე სეზონის  მოგების შემდეგ.  ნათია თოდუა დაიბადა თბილისში, 1996 წლის 12 მარტს. 1992 წლის სამოქალაქო ომის დროს მისმა ოჯახმა დატოვა აფხაზეთი და დროებით თბილისში დასახლდა. როდესაც ნათია ორი წლის იყო, ოჯახი დაბრუნდა აფხაზეთში და დასახლდა გალის რაიონის სოფელ ნაბაკევში. სკოლის დამთავრების შემდეგ ნათია და მისი და დაბრუნდნენ თბილისში, უმაღლესი განათლების მიღების მიზნით. თოდუამ ჩააბარა კავკასიის უნივერსიტეტში, ეკონომიკის განხრით.  2013 წელს ნათიამ მონაწილეობა მიიღო მუსიკალურ კონკურს „მაგთიfანში“, სადაც გაიცნო ჯგუფ „ვაკის პარკის“ წევრები, რომლებთანაც თანამშრომლობდა 2016 წლამდე. 2014 წელს მან მონაწილეობა მიიღო X Factor Georgia-ში, ხოლო 2015 წელს –  X-Factor Ukraine-ში. 2016 წელს თოდუა საცხოვრებლად გადავიდა ბრუხზალში (გერმანია),  სადაც ო პერის პროგრამით დაიწყო მუშაობა. მომდევნო წელს მან მონაწილეობა მიიღო The Voice of Germany-ს მეშვიდე სეზონის შესარჩევ ტურში, რომლის წარმატებით გავლის შედეგად, შეუერთდა ფინელი მუსიკოსის და ჯგუფ Sunrise Avenue-ს სოლისტის, სამუ ჰაბერის გუნდს. 2017 წლის 17 დეკემბერს The Voice of Germany-ს ფინალურ შოუში მან მოიპოვა შემოსული ხმების 50.1% და გახდა The Voice of Germany 2017-ის გამარჯვებული. გამარჯვების შემდეგ მან კონტრაქტი გააფორმა Universal Music Group-თან. 2017 წლის 29 დეკემბერს თოდუა დასახელდა როგორც გერმანიის ევროვიზიის ეროვნული კონკურსის, Unser Lied für Lissabon-ის ერთ-ერთი მონაწილე .  2020 წლის თებერვალში, რუმინეთში, ფესტივალზე The 12 Months Film Festival მომღერლის ვიდეომ „Love letter“ ორ ნომინაციაში გაიმარჯვა. 2022 წლის სექტემბერში ნათია თოდუა დაჯილდოვდა საქართველოს „ღირსების მედლით“. ↑ ქართველი გოგო, რომელმაც გერმანული პრესა აალაპარაკა და მისი ცხოვრების მთავარი ადამიანი. ↑ Натья Тодуа Russian. X-Factor Ukraine. დაარქივებულია ორიგინალიდან — 20 თებერვალი 2018. ციტირების თარიღი: 29 December 2017. ↑ Gallagher, Robyn. (29 December 2017) Germany: Ivy Quainoo and Natia Todua among finalists confirmed for Unser Lied für Lissabon. Wiwibloggs. ↑ Unser Lied für Lissabon: Das sind die sechs Teilnehmer German (30 December 2017). დაარქივებულია ორიგინალიდან — 30 დეკემბერი 2017. ციტირების თარიღი: 6 იანვარი 2018. ↑ Gallagher, Robyn. (27 December 2017) Germany: Tabloid names the six unconfirmed finalists of Unser Lied für Lissabon. Wiwibloggs. ↑ Natia ist The Voice of Germany 2017! German. The Voice of Germany. ციტირების თარიღი: 29 December 2017. ↑ Granger, Anthony. (29 December 2017) Germany: Unser Lied für Lissabon Participants Revealed. Eurovoix. ↑ Jiandani, Sanjay. (29 December 2017) Germany: NDR reveals Unser Lied für Lissabon candidates. EscToday. ↑ Баратели, Ия (29 სექტემბერი, 2022). „Певица Натия Тодуа награждена грузинской «Медалью Чести»“. Новости Грузия (რუსული). ციტირების თარიღი: 1 ნოემბერი, 2022. შეამოწმეთ თარიღის პარამეტრი |access-date= და |date=-ში (დახმარება)
ჯეიმზ სპრიგს პეინი

ჯეიმზ სპრიგს პეინი (ინგლ. James Spriggs Payne; დ. 19 დეკემბერი 1819, რიჩმონდი, ვირჯინია, აშშ — გ. 31 იანვარი 1882, მონროვია, ლიბერია) — ლიბერიის სახელმწიფო და პოლიტიკური მოღვაწე. ქვეყნის მეოთხე (1868-1870 წწ.) და მერვე (1876-1878 წწ.) პრეზიდენტი. პეინი დაიბადა ძალიან რელიგიური პროტესტანტის ოჯახში. მისი ბავშვობის პერიოდში ოჯახი საცხოვრებლად გადავიდა ლიბერიაში უკეთესი ცხოვრების ძიების მიზნით. ლიბერიაში მან რელიგიის გარდა გამოხატა პოლიტიკისა და ეკონომიკის ინტერესი. იგი მთავრობამ დაინიშნა, ამერიკის საკოლონიზაციო საზოგადოებასთან ურთიერთობის გაწყვეტის საკითხებში პასუხისმგებლად. მისი პრეზიდენტობის პერიოდში იგი ლიბერიაში მონათვაჭრობის მგზნებარე მებრძოლი აღმოჩნდა. მან ასევე მოახერხა საზღვარგარეთ ვაჭრობის მოცულობის გაზრდა და ლიბერიის მკვიდრ მოსახლეობასთან ურთიერთობის დამყარება. გარდაიცვალა 1882 წელს მონროვიაში, მისი მეორე საპრეზიდენტო ვადის დასრულებიდან ოთხი წლის შემდეგ. Melton, J. Gordon, A Will to Choose: The origins of African American Methodism, Rowman & Littlefield, 2007, ISBN 0-7425-5265-9
ნიკოლოზ (მრავალმნიშვნელოვანი)

საკუთარი სახელი ნიკოლოზ შეიძლება აღნიშნავდეს ერთ-ერთ შემდეგ პიროვნებათაგანს: ნიკოლოზ I — საქართველოს კათოლიკოსი ნიკოლოზ III — საქართველოს კათოლიკოს-პატრიარქი ნიკოლოზ III — რომის პაპი ნიკოლოზ III — კონსტანტინოპოლის პატრიარქი ნიკოლოზ IV — საქართველოს კათოლიკოს-პატრიარქი ნიკოლოზ V — აღმოსავლეთ საქართველოს კათოლიკოს-პატრიარქი ნიკოლოზ VI — აღმოსავლეთ საქართველოს კათოლიკოს-პატრიარქი ნიკოლოზ VII — აღმოსავლეთ საქართველოს კათოლიკოს-პატრიარქი ნიკოლოზ VIII — აღმოსავლეთ საქართველოს კათოლიკოს-პატრიარქი ნიკოლოზ IX — აღმოსავლეთ საქართველოს კათოლიკოს-პატრიარქი ნიკოლოზ X — აღმოსავლეთ საქართველოს კათოლიკოს-პატრიარქი ნიკოლოზ თბილელი — სახელმწიფო და სასულიერო მოღვაწე ნიკოლოზი (XIII ს.) — დასავლეთ საქართველოს (აფხაზეთის) კათოლიკოსი ნიკოლოზ კატარაწისძე — კალიგრაფი ნიკოლოზ რუსთველი — საეკლესიო მოღვაწე იხილეთ აგრეთვე ნიკოლოზ II
გალათას ძველი კოშკი

გალათას ძველი კოშკი (ბერძ. Megalos Pyrgos; სიტყვასიტყვით დიდი კოშკი) — კოშკი, რომელიც კონსტანტინოპოლში, ოქროს რქის ჩრდილოეთით იდგა, გალათას ციტადელში. კოშკი, დიდი ჯაჭვის ჩრდილოეთ ნაწილს აკონტროლებდა, რომელიც ოქროს რქაში შესასვლელს კეტავდა, რათა მტრების ხომალდებს ნავსადგურში არ შეაღწიათ. კოშკი შეიცავდა ჯაჭვის აწევის და დაშვების მექანიზმს. კოშკი, მეტწილად ლათინურ ჯვაროსანთა მიერ კონსტანტინოპოლის ალყის დროს განადგურდა, რომელიც მეოთხე ჯვაროსნული ლაშქრობის ნაწილი იყო. ძველი კოშკი არ უნდა აგვერიოს დღევანდელ გალათას კოშკთან, რომელიც ჯერ კიდევ დგას. დღევანდელი კოშკი 1348 წელს, გენუელთა მიერ აშენებულია და განსხვავებულ ადგილასაა განლაგებული, კერძოდ, გალათას ციტადელის ჩრდილოეთით, მის უმაღლეს წერტილში. გენუელებმა ახალ კოშკს Christea Turris (ქრისტეს კოშკი) უწოდეს. თუმცა, ბიზანტიელებმა ახალ კოშკსაც Megalos Pyrgos (დიდი კოშკი) ეძახდნენ. გალათას კოშკი ↑ ედვარდ ლუტვაკი (1 November 2009). ბიზანტიის იმპერიის დიდი სტრატეგია. Harvard University Press, გვ. 70. ISBN 978-0-674-03519-5. ციტირების თარიღი: 9 May 2012.  ↑ სტამბოლის მუნიციპალიტეტი (2008), გალათას კოშკი
მარტინ ჩარლზ სტრონგი

მარტინ ჩარლზ სტრონგი (დ. 1960, მასელბორო) — შოტლანდიელი მუსიკის ისტორიკოსი, ცნობილი პოპულარული მუსიკის დისკოგრაფიების შედგენით – მათ შორის The Great Rock Discography-თ. სტრონგს პრესაში აღწერენ როგორც „აღიარებული გიგანტური დისკოგრაფიების შემდგენელს“. აგრეთვე წერენ, რომ იგი არის „ადამიანი, რომელმაც როკ-მუსიკაზე ერთი ადამიანისთვის დასაშვებზე მეტი იცის“. The Great Rock Bible FolkLib Index - სტრონგის წიგნები ↑ CONOR.SI <a href="https://wikidata.org/wiki/Track:Q16744133"></a> ↑ Czech National Authority Database <a href="https://wikidata.org/wiki/Track:Q13550863"></a> ↑ Martin C. Strong | Open Library ↑ M. C. Strong | Open Library ↑ Bibliothèque nationale de France Record #135987919 // BnF catalogue général — Paris: BnF. <a href="https://wikidata.org/wiki/Track:Q90"></a><a href="https://wikidata.org/wiki/Track:Q193563"></a><a href="https://wikidata.org/wiki/Track:Q15222191"></a> ↑ გილკრაისტი, ჯიმ. (22 ნოემბერი 2002) Top of the pop Scots. Johnston Press. დაარქივებულია ორიგინალიდან — 24 სექტემბერი 2015. ციტირების თარიღი: 30 August 2014. ↑ ტეილორი, ალან (17 დეკემბერი 2000). „Disc man's latest hit of musical history“. Sunday Herald. Newsquest.
საიდუმლო მასალები (სეზონი 4)

სამეცნიერო ფანტასტიკური ტელესერიალ „საიდუმლო მასალების“ მეოთხე სეზონი აშშ-ში, Fox-ის ეთერში 1996 წლის 4 ოქტომბერს გავიდა და დასრულდა 1997 წლის 18 მაისს, 24 ეპიზოდის შემდეგ. სერიალის მეოთხე სეზონში დანა სკალის დაუდგინეს ონკოლოგიური დაავადება, რაც მისი გატაცების შედეგია. ამავე სეზონში მალდერს უჩნდება ეჭვი უცხო რასის არსებობა-არარსებობის შესახებ. ამ სეზონის შემთხვევაში მაყურებელთა რაოდენობა იყო უფრო მაღალი, ვიდრე წინა სეზონების დროს – თითო ეპიზოდზე 20 მილიონი ადამიანით. ამრიგად, ეს იყო „საიდუმლო მასალების“ ყველაზე რეიტინგული სეზონი. მისი მეთორმეტე ეპიზოდი „ლეონარდ ბეტსი“ სუპერ-ბოულ XXXI-ს დაემთხვა და მაყურებელთა რაოდენობამ 29.1 მილიონი შეადგინა. სეზონმა აგრეთვე კრიტიკოსების დადებითი შეფასებები მიიღო. ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს. საიდუმლო მასალები, ეპიზოდების სია — კინოფილმების ინტერნეტ-მონაცემთა ბაზა (ინგლისური) საიდუმლო მასალები - ეპიზოდების სია საიტზე TV.com ↑ The X-Files: The Complete Fourth Season (ბუკლეტი). რ. უ. გუდუინი, სხვები. Fox.CS1-ის მხარდაჭერა: others (link) ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 2.20 2.21 2.22 2.23 მაისლერი (1999), გვ. 298
საიდუმლო მასალები (სეზონი 5)

სამეცნიერო ფანტასტიკური ტელესერიალ „საიდუმლო მასალების“ მეხუთე სეზონი აშშ-ში, Fox-ის ეთერში 1997 წლის 2 ნოემბერს გავიდა და დასრულდა 1998 წლის 17 მაისს, 20 ეპიზოდის შემდეგ. ეს იყო სერიალის უკანასკნელი სეზონი, გადაღებული ვანკუვერში. ყველა შემდგომი ეპიზოდი გადაიღეს ლოს-ანჯელესში. განსხვავება წინა სეზონებთან ისიც არის, რომ ამბის განვითარება უფრო დეტალურად იყო დაგეგმილი, ვინაიდან ამავე დროს იღებდნენ მხატვრულ ფილმს „საიდუმლო მასალები“, რომელიც სერიალთან პირდაპირ იყო დაკავშირებული. სერიალის მეხუთე სეზონში მოვლენები მიმდინარეობს დანა სკალის ონკოლოგიური დაავადებისგან განკურნების შემდეგ. აგრეთვე ჩნდებიან ახალი პერსონაჟები – ჯეფრი სპენდერი (კრის ოუენსი) და დაიანა ფაული (მიმი როჯერსი), ისევე, როგორც ნათელმხილველი გიბსონ პრეიზი (ჯეფ გულკა). უკანასკნელი ეპიზოდი „დასასრული“ უკავშირდება თავად მხატვრულ ფილმს და სერიალის მეექვსე სეზონის პირველ ეპიზოდს „დასაწყისი“. სეზონი კვლავ წარმატებული იყო, ხოლო თითო ეპიზოდის მაყურებლების რაოდენობა დაახლოებით 20 მილიონს შეადგენდა. იმ დროისთვის ეს იყო „საიდუმლო მასალების“ ყველაზე რეიტინგული სეზონი. აგრეთვე დადებითი იყო კრიტიკოსების შეფასებები. ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს. საიდუმლო მასალები, ეპიზოდების სია — კინოფილმების ინტერნეტ-მონაცემთა ბაზა (ინგლისური) საიდუმლო მასალები - ეპიზოდების სია საიტზე TV.com ↑ The X-Files: The Complete Fifth Season (ბუკლეტი). კიმ მენერსი, სხვები. Fox.CS1-ის მხარდაჭერა: others (link) ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 მაისლერი (1999), გვ. 284
ლიბერიის გერბი

ლიბერიის სახელმწიფო გერბი წარმოადგენს ოქროსფერი კანტით გარშემორტყმულ ფარს, რომელზეც გამოსახულია ლიბერიისკენ მომავალი XIX საუკუნის გემი. იგი გამოხატავს იმ გემებს, რომლებსაც მოყჰავდათ განთავისუფლებული მონები აშშ-დან ლიბერიაში. ამავე კონცეფციას ეყრდნობა დევიზი: „თავისუფლების სიყვარულმა მოგვიყვანა ჩვენ აქ“ (ინგლ. The love of liberty brought us here). გერბის ქვედა ნაწილიზე განთავსებულია სადევიზო ლენტი, რომელზეც ქვეყნის ოფიციალური სახელწოდებაა დატანილი: „ლიბერიის რესპუბლიკა“ (ინგლ. Republic of Liberia). გერბის თავდაპირველი ვერსია შეიმუშავეს XVI საუკუნეში, ხოლო დამტკიცდა 1847 წლის 16 ივლისს. ოქროს ჩარჩოს მქონე ფარზე გამოსახულია ზღვის პეიზაჟი ხმელეთისკენ მომავალი აფრიანი გემით, რომელიც გამოხატავს ლიბერიის კოლონიზატორების მიერ მონების განთავისუფლებას. მარცხენა ზედა მხარეს თეთრი მტრედი გრაგნილით წარმოადგენს მშვიდობის სიმბოლოს, რომელსაც სხვა ქვეყნებთან მიაქვს მოკითხვის წერილი კეთილგანწყობის ნიშნად. ჰორიზონტიდან ამომავალი მზე გამოხატავს ერის დაბადებას. გერბის წინა პლანზე გამოსახულია პალმის ხე და ნიჩაბი გუთანთან ერთად. პალმის ხე ისტორულად ლიბერიელი ხალხის ერთ-ერთი უნივერსალური საკვები წყაროა, ხოლო ნიჩაბი და გუთანი განასახიერებს მუხლჩაუხრელ შრომას, რომლითაც ხალხი შეძლებს ნათელი მომავლის შექმნას. ლიბერიის გერბი, 1889 წელი ლიბერიის გერბი, 1921 წელი ლიბერიის გერბი, 1963 წელი ↑ http://flaggenlexikon.de/fliberia.htm#Flagge
საიდუმლო მასალები (სეზონი 6)

სამეცნიერო ფანტასტიკური ტელესერიალ „საიდუმლო მასალების“ მეექვსე სეზონი აშშ-ში, Fox-ის ეთერში 1998 წლის 8 ნოემბერს გავიდა და დასრულდა 1999 წლის 16 მაისს, 22 ეპიზოდის შემდეგ. სეზონი პირდაპირ აგრძელებს 1998 წლის მხატვრულ ფილმ „საიდუმლო მასალების“ მოვლენებს. ეს არის სერიალის პირველი სეზონი, გადაღებული ლოს-ანჯელესში. ეს გადაწყვეტილება მიიღეს დევიდ დუხოვნის (ფოქს მალდერი) თხოვნით, ვინაიდან მას სურდა მეუღლესთან, ტეა ლეონისთან ახლოს ყოფნა. მიუხედავად იმისა, რომ გადასაღები ადგილის გადატანას ეწინააღმდეგებოდა სცენარისტი კრის კარტერი, რეჟისორი კიმ მენერსი და ჯილიან ანდერსონი (დანა სკალი) დუხოვნის თხოვნას მხარს უჭერდნენ. სეზონში გამოჩნდნენ პერსონაჟები დაიანა ფაული (მიმი როჯერსი) და ჯეფრი სპენდერი (კრის ოუენსი), რომლებიც შემდგომში სერიალში თავი დაიმკვიდრეს. მიუხედავად თავდაპირველად მაყურებლის დიდი რაოდენობისა, წინა სეზონთან შედარებით ახლის ჩვენებისას მათ რაოდენობამ იკლო და ასე გაგრძელდა მეცხრე სეზონის ჩათვლით. თავად სეზონმა მრავალფეროვანი შეფასებები მიიღო. კრიტიკოსების და მოყვარულების ნაწილმა იგი არ მიიღო, ვინაიდან ლოს-ანჯელესში გადაღებების გადატანას მოჰყვა ზოგადი განწყობის შეცვლა. განსხვავებით უკვე ტრადიციად ქცეული „კვირის მონსტრის“ ტიპის ეპიზოდებისგან, ახლებში შეიმჩნევა ბევრი იუმორი, რომანტიკა ან ორივე ერთად. ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს. საიდუმლო მასალები, ეპიზოდების სია — კინოფილმების ინტერნეტ-მონაცემთა ბაზა (ინგლისური) ↑ The X-Files: The Complete Sixth Season (ბუკლეტი). კიმ მენერსი, სხვები. Fox.CS1-ის მხარდაჭერა: others (link) ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 2.20 2.21 მაისლერი (2000), გვ. 294
ლიბერიის ჰიმნი

„All Hail, Liberia, Hail!“ „ინგლ. სრული დიდება, ლიბერია, დიდება“) — ლიბერიის ეროვნული ჰიმნი. ტექსტის ავტორია ლიბერიის მესამე პრეზიდენტი, დენიელ ბეშიელ უორნერი. მუსიკის ავტორი — ოლმსტიდ ლუკა. All hail, Liberia, hail! (All hail!) All hail, Liberia, hail! (All hail!) This glorious land of liberty Shall long be ours. Though new her name, Great be her fame, And mighty be her powers, And mighty be her powers. In joy and gladness With our hearts united, We'll shout the freedom Of a race benighted, Long live Liberia, happy land! A home of glorious liberty, By God's command! A home of glorious liberty, By God's command! All hail, Liberia, hail! (All hail!) All hail, Liberia, hail! (All hail!) In union strong success is sure. We cannot fail! With God above Our rights to prove, We will o'er all prevail, We will o'er all prevail! With heart and hand our country's cause defending, We'll meet the foe with valour unpretending. Long live Liberia, happy land! A home of glorious liberty, By God's command! A home of glorious liberty, By God's command! აუდიოჩანაწერი და ტექსტი MIDI ვერსია
ლიბერიის დროშა

ლიბერიის სახელმწიფო დროშა — ლიბერიის სახელმწიფო სიმბოლო გერბთან და ჰიმნთან ერთად. ოფიციალურად დაამტკიცეს 1847 წლის 26 ივლისს. შეიცავს თერთმეტ ჰორიზონტალურ ზოლს, რომელთაგანაც ექვსი არის წითელი, ხოლო ხუთი — თეთრი. ზედა კუთხეში, ლურჯი ფერის მართკუთხედში, მოთავსებულია დიდი ზომის თეთრი ხუთქიმიანი ვარსკვლავი, რომელიც მოთავსებულია ცხრა ჰორიზონტალურ ზოლში. თერთმეტი ჰორიზონტალური ზოლი დროშაზე გამოხატავს როგორც ლიბერიის დამოუკიდებლობის დეკლარაციაზე, ისე - კონსტიტუციაზე, შესრულებულ თერთმეტ ხელმოწერას. ფერები მიანიშნებს გამბედაობასა (წითელი) და მორალურ სიმტკიცეზე (თეთრი). თეთრი ვარსკვლავი წარმოადგენს პირველ დამოუკიდებელ სახელმწიფოს აფრიკაში, ხოლო ლურჯი ფონი — საკუთრივ აფრიკის კონტინენტს. ლიბერია დაყოფილია თხუთმეტ ოლქად (საგრაფო), რომელთაგანაც თითოეულს თავისი განსხვავებული დროშა აქვს. თითოეულ მათგანს აერთიანებს მათზე დატანილი სახელმწიფო დროშა. ბომის საგრაფო ბონგის საგრაფო გბარპოლუს საგრაფო გრანდ-ბასის საგრაფო გრანდ-კეიპ-მაუნტის საგრაფო გრანდ-ჯიდეს საგრაფო გრანდ-კრუს საგრაფო ლოფის საგრაფო მარგიბის საგრაფო მერილენდის საგრაფო მონტსერადოს საგრაფო ნიმბის საგრაფო რივერ-სესის საგრაფო რივერ-გის საგრაფო სინოს საგრაფო ↑ "Liberia Flag and Description". ↑ „HISTORY of LIBERIA“. დაარქივებულია ორიგინალიდან — 2014-05-12. ციტირების თარიღი: 2018-01-08.
საიდუმლო მასალები (სეზონი 7)

სამეცნიერო ფანტასტიკური ტელესერიალ „საიდუმლო მასალების“ მეშვიდე სეზონი აშშ-ში, Fox-ის ეთერში 1999 წლის 7 ნოემბერს გავიდა და დასრულდა 2000 წლის 21 მაისს, 22 ეპიზოდის შემდეგ. ამ სეზონში მოქმედება მიმდინარეობს სინდიკატის განადგურების შემდეგ და, ამრიგად, დასრულებულია სხვა სიუჟეტური ხაზებიც. ფოქს მალდერი (დევიდ დუხოვნი) შეიტყობს დის, სამანთას ნამდვილი ბედისწერის შესახებ. მას აგრეთვე იტაცებენ უცხოპლანეტელები, ხოლო დანა სკალი (ჯილიან ანდერსონი) შეიტყობს, რომ ფეხმძიმედ არის. სანამ სეზონი ეთერში გავიდოდა, დუხოვნიმ უჩივლა Fox-ს და თავდაპირველად აპირებდა სერიალის დატოვებას. შედეგად, ეს იყო უკანასკნელი სეზონი, რომელშიც მალდერი მნიშვნელოვან პერსონაჟს წარმოადგენს (2016 წელს მეათე სეზონის გამოსვლამდე). თუმცა, აგენტი დაბრუნდა როგორც მერვე, ასევე მეცხრე სეზონებში, ნაკლებად აქტიური სახით. პერსონაჟში ასეთი ცვლილებების გამო, ეს იყო უკანასკნელი სეზონი, რომლის ეპიზოდების შესავალი შეიცავდა კადრების ორიგინალურ თანმიმდევრობას. სეზონის საპრემიერო ეპიზოდი, „მეექვსე ამოხოცვა“, Nielsen-ის რეიტინგებში 10.6 ქულით აღინიშნა. მისი მაყურებლების რაოდენობამ 17.82 მილიონი შეადგინა, რაც მეექვსე სეზონისგან განსხვავდებოდა. 1999–2000 წლების საერთო რეიტინგებში სერიალი მე-12 პოზიციიდან 29-ზე დაეცა. კრიტიკოსებმა იგი არაერთგვაროვნად შეაფასეს. ზოგიერთი მათგანის აზრით, სერიალში კვლავ მოიძებნებოდა კარგი ეპიზოდები, მაგრამ იგი იყო დუხოვნის და ანდერსონის მონაწილეობით სხვა სეზონებთან შედარებით უფრო სუსტი. ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს. საიდუმლო მასალები, ეპიზოდების სია — კინოფილმების ინტერნეტ-მონაცემთა ბაზა (ინგლისური) საიდუმლო მასალები - ეპიზოდების სია საიტზე TV.com ↑ The X-Files: The Complete Seventh Season (ბუკლეტი). კიმ მენერსი, სხვები. Fox.CS1-ის მხარდაჭერა: others (link) ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 2.20 2.21 შაპირო (2000), p. 281
საიდუმლო მასალები (სეზონი 8)

სამეცნიერო ფანტასტიკური ტელესერიალ „საიდუმლო მასალების“ მერვე სეზონი აშშ-ში, Fox-ის ეთერში 2000 წლის 5 ნოემბერს გავიდა და დასრულდა 2001 წლის 20 ნოემბერს, 22 ეპიზოდის შემდეგ. ამ სეზონში მოქმედება მიმდინარეობს მას შემდეგ, რაც ფოქს მალდერი (დევიდ დუხოვნი) გატაცებულია უცხოპლანეტელების მიერ. მისი ძიება მიმდინარეობს სეზონის მეორე ნახევრამდე, შემდეგ კი ჩნდება ახალი სიუჟეტური ხაზი დანა სკალის (ჯილიან ანდერსონი) ფეხმძიმობის შესახებ. აღნიშნული ხაზი გაგრძელდა და დასრულდა მეცხრე სეზონში. თავად სეზონის მთავარი თემებია სიცოცხლე, სიკვდილი და რწმენა. ამ სეზონში დუხოვნი მალდერს მეორეხარისხოვანი პერსონაჟის სახით განასახიერებდა და ჩნდებოდა მხოლოდ ეპიზოდების ნახევარში. წინა პლანზე წამოიწია რობერტ პატრიკის მიერ განსახიერებულმა ჯონ დოგეტმა, ხოლო მისი თანაშემწე იყო მონიკა რეისი, ანაბეთ გიშის შესრულებით. იგივე პერსონაჟი მეცხრე სეზონში ერთ-ერთ წამყვან როლს ასრულებდა. მსახიობთა გუნდის ცვლილებების გარდა, სიახლე იყო ეპიზოდების ტრადიციულ შესავალშიც, რომელიც მანამდე, პირველი სეზონიდან მოყოლებული, ყოველთვის ერთი და იგივე იყო. მერვე სეზონი კრიტიკოსებმა დადებითად შეაფასეს, თუმცა მოყვარულების ძირითადი ნაწილი უკმაყოფილო იყო დუხოვნის მცირე როლით და იმით, რომ პატრიკი ანდერსონის ძირითადი თანაშემწე გახდა. თავდაპირველად სეზონის რეიტინგები მაღალი იყო, მაგრამ ყოველი ეპიზოდის მაყურებლების რაოდენობა საბოლოოდ დაახლოებით 13.53 მილიონამდე დაეცა (წინა სეზონის 14.2 მილიონისგან განსხვავებით). ამავე დროს სცენარისტმა კრის კარტერმა და მისმა გუნდმა შექმნეს სერიალი-განშტოება „მარტოხელა მონადირეები“. ეპიზოდები, აღნიშნული ორმაგი ჯვრით (), წარმოადგენენ სერიალის მითოლოგიის ნაწილს. საიდუმლო მასალები, ეპიზოდების სია — კინოფილმების ინტერნეტ-მონაცემთა ბაზა (ინგლისური) საიდუმლო მასალები - ეპიზოდების სია საიტზე TV.com ↑ The X-Files: The Complete Eighth Season (ბუკლეტი). კიმ მენერსი, სხვები. Fox.CS1-ის მხარდაჭერა: others (link) ↑ „Campaign ad sales outstrip last election's – Election 2000: Media“. The Atlanta Journal-Constitution. ნოემბერი 8, 2000. p. E20. ↑ 3.00 3.01 3.02 3.03 3.04 3.05 3.06 3.07 3.08 3.09 3.10 კანტონი, მეჯ. The X-Files – Series – Episode List – Season 8. TV Tango. ციტირების თარიღი: თებერვალი 24, 2013. ↑ კისელი, რიკ (დეკემბერი 20, 2000). „'Sound' is music to NBC's ears“. Variety. ციტირების თარიღი: ნოემბერი 29, 2012. ↑ კისელი, რიკ (იანვარი 23, 2001). „Peacock mines gold in Globes' Nielsens“. Variety. ციტირების თარიღი: ნოემბერი 29, 2012. ↑ 'Outback' in Business. Entertainment Weekly (თებერვალი 16, 2001). დაარქივებულია ორიგინალიდან — 2013-11-10. ციტირების თარიღი: ნოემბერი 26, 2012. ↑ პეტროზელო, დონა (თებერვალი 20, 2001). „Blaine Dangles a Preview“. Daily News. ციტირების თარიღი: ნოემბერი 29, 2012. ↑ სეპინუოლი, ალან; Seitz, Zoller (მარტი 1, 2001). „Blame it on Cable“. The Star-Ledger. ციტირების თარიღი: სექტემბერი 19, 2012. ↑ „The List“. BtoB Magazine. Crain Communications. აპრილი 30, 2001. ციტირების თარიღი: ნოემბერი 26, 2012. ↑ „TV Ratings Report“. The Dallas Morning News. 26 აპრილი, 2001. p. 8C. შეამოწმეთ თარიღის პარამეტრი |date=-ში (დახმარება) ↑ Associated Press (მაისი 2001). „Season finales lift NBC to No. 1“. The Cincinnati Post: 3C.
საიდუმლო მასალები: მე მინდა მჯეროდეს

„საიდუმლო მასალები: მე მინდა მჯეროდეს“ (ინგლ. The X-Files: I Want to Believe) — ამერიკული ზებუნებრივი თრილერის ჟანრის 2008 წლის ფილმი, რომლის სცენარის რეჟისორია კრის კარტერი, ხოლო სცენარის ავტორები – კარტერი და ფრენკ სპოტნიცი. 1998 წლის ფილმის შემდეგ ეს არის რიგით მეორე „საიდუმლო მასალების“ ფრენჩაიზში, რომელიც შექმნილია კარტერის მიერ. ტელესერიალის სამი მთავარი გმირი, დევიდ დუხოვნის, ჯილიან ანდერსონის და მიტჩ პილეჯის განსახიერებით, ამ ფილმში კვლავ ბრუნდება. პირველი ფილმისგან განსხვავებით, მეორეს სიუჟეტი არ ამახვილებს ყურადღებას ძირითად მითოლოგიაზე და წარმოადგენს ცალკე თრილერს, რომელიც უფრო ახლოს არის „კვირის მონსტრის“ ტიპის ეპიზოდებთან. სიუჟეტის მიხედვით ფოქს მალდერი და დანა სკალი, მთავარი გმირები, გფბ-ში უკვე რამდენიმე წელია, რაც არ მუშაობენ. მალდერი, დევნილი ორგანიზაციის მიერ, მარტო ცხოვრობს, ხოლო სკალი კათოლიკურ ჰოსპიტალში ექიმია. იქ იგი უმეგობრდება მძიმედ დაავადებულ პაციენტს. იდუმალ ვითარებაში კლავენ გფბ-ის აგენტს, ხოლო ყოფილ სასულიერო პირს, დადანაშაულებულს ბავშვებზე სექსუალურ ძალადობაში, აქვს უცნაური ხილვები. მალდერი და სკალი თანხმდებიან გფბ-ის შეთავაზებაზე და იძიებენ ამ საქმეს. ფილმი თავდაპირველად უნდა გამოსულიყო 2001 წელს, სერიალის მეცხრე სეზონის შემდეგ, მაგრამ მასზე კვლავ მუშაობდნენ ექვსი წლის განმავლობაში. 2007 წლის დეკემბერში ვანკუვერში მისი წარმოება დაიწყო. პრემიერა გაიმართა 2008 წლის 23 ივლისს, ჰოლივუდში, ხოლო კინოგაქირავებაში ფილმი ჩაეშვა 25 ივლისს. კრიტიკოსებმა იგი არაერთგვაროვნად შეაფასეს. მთავარი სტატია: საიდუმლო მასალების მუსიკა და The X-Files: I Want to Believe: Original Motion Picture Score. „საიდუმლო მასალები: მე მინდა მჯეროდეს“ — კინოფილმების ინტერნეტ-მონაცემთა ბაზა (ინგლისური) „საიდუმლო მასალები: მე მინდა მჯეროდეს“ — Allmovie-ზე „საიდუმლო მასალები: მე მინდა მჯეროდეს“ — TCM-ის მონაცემთა ბაზაში „საიდუმლო მასალები: მე მინდა მჯეროდეს“ — ამერიკის კინოინსტიტუტის ფილმების კატალოგი „საიდუმლო მასალები: მე მინდა მჯეროდეს“ — Box Office Mojo-ზე „საიდუმლო მასალები: მე მინდა მჯეროდეს“ — Rotten Tomatoes „საიდუმლო მასალები: მე მინდა მჯეროდეს“ — Metacritic-ზე ↑ THE X-FILES - I WANT TO BELIEVE (15). British Board of Film Classification (4 ივლისი, 2008). დაარქივებულია ორიგინალიდან — 2016-02-19. ციტირების თარიღი: 29 ნოემბერი, 2015. ↑ ფინკი, ნიკი (July 25, 2008). „'Dark Knight $314.2M In 10 Days: Keeps Smashing Record After Record; 'Step Brothers' Big; 'X-Files 2' Bombs“. Deadline. ციტირების თარიღი: 5 სექტემბერი, 2009. შეამოწმეთ თარიღის პარამეტრი |accessdate=-ში (დახმარება) ↑ 3.0 3.1 „The X-Files: I Want to Believe“. BoxOffice Mojo. ციტირების თარიღი: 5 სექტემბერი, 2009. შეამოწმეთ თარიღის პარამეტრი |accessdate=-ში (დახმარება)
Pure Narcotic

„Pure Narcotic“ — ბრიტანული პროგრესული როკ-ჯგუფ Porcupine Tree-ს სიმღერა, გამოცემული, როგორც მესამე სინგლი 1999 წლის სტუდიური ალბომიდან Stupid Dream. სინგლი გამოიცა როგორც CD-ზე, ასევე 7" გრამფირფიტაზე. „Tinto Brass“-ის საკონცერტო შესრულება ჩაწერილია საუთჰემპტონის უნივერსიტეტში, 1999 წლის 24 აპრილს. იგივე საკონცერტო ვერსია მოხვდა Lightbulb Sun-ის გერმანულ გამოცემაში. „Door to the River“ და „Nine Cats“ აღებულია აუდიოკასეტიდან Insignificance. ყველა სიმღერის ავტორი – სტივენ უილსონი, გარდა მითითებულისა. Pure Narcotic (შემოკლებული) - 3:43 Tinto Brass (საკონცერტო, საუთჰემპტონის უნივერსიტეტი) - 6:47 (ბარბიერი/ედვინი/მეიტლენდი/უილსონი) Door to the River - 4:27 (ბარბიერი/ედვინი/მეიტლენდი/უილსონი) მხარე A Pure Narcotic (შემოკლებული) 3:43 მხარე B Nine Cats (აკუსტიკური) 4:14 (უილსონი/ალან დაფი) სტივენ უილსონის სრული დისკოგრაფია სიმღერის ტექსტი[დაარქივებული] საიტზე MetroLyrics
ნიჟარაძე

საკუთარი სახელი ნიჟარაძე შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: ნიჟარაძე ალექსანდრე ნიჟარაძე — პიანისტი ანდრო ნიჟარაძე — ბიოქიმიკოსი ბესარიონ ნიჟარაძე — მღვდელი, საზოგადო მოღვაწე გურამ ნიჟარაძე — ექიმი დავით ნიჟარაძე — სამხედრო და საზოგადო მოღვაწე დედე-აღა ნიჟარაძე — სამხედრო და საზოგადო მოღვაწე ენვერ ნიჟარაძე — პოეტი, ფილოლოგი, პოლიტიკოსი ზურაბ ნიჟარაძე — ფერმწერი, გრაფიკოსი ივანე ნიჟარაძე — ენათმეცნიერი, ფოლკლორისტი ილია ნიჟარაძე — მეტალურგი ლუბა ნიჟარაძე — ექიმი ნადიმ ნიჟარაძე — გეოგრაფი რეჯებ ნიჟარაძე — იურისტი, საზოგადო და პოლიტიკური მოღვაწე როსტომ ნიჟარაძე — იმერეთის სამეფოს პოლიტიკური მოღვაწე სოფო ნიჟარაძე — მომღერალი ფრიდონ ნიჟარაძე — მხატვარი ქეთი ნიჟარაძე — მწერალი შოთა ნიჟარაძე — ენათმეცნიერი ჯიბილო ნიჟარაძე — სპორტსმენი (ძიუდო, სამბო)